Liderul PSD Câmpia Turzii, devenit celebru anul trecut după ce s-a lăudat că vinde burgeri cu foiță de aur la prețuri astronomice, își face acum sărbătorile de Paște după gratii, cu pachet primit de acasă.
Avram Marius Gal a fost condamnat la cinci ani de închisoare în urma unui dosar de trafic de influență din perioada pandemiei. Instanța i-a pus și sechestru pe avere până la recuperarea sumei de peste 400.000 de lei. Liderul PSD Câmpia Turzii s-a etalat în opulență pe rețele de socializare și a ajuns viral după ce a promovat un burger cu foiță de aur care costă 6.200 de euro.
Acum e nevoit să mănânce pachet primit de acasă. Avram Marius Gal își petrece Paștele după gratii după ce a fost condamnat la cinci ani de închisoare în urma unui dosar de trafic de influență.
Marius Gal este acuzat că ar fi intermediat un contract pentru echipamente de protecție împotriva COVID-19. Atunci, pe vremea când era consilier parlamentar al PSD Cluj, acesta ar fi avut o legătură cu un om de afaceri căruia îi promisese că va interveni ca o companie de stat să achiziționeze echipamente de protecție împotriva COVID-19 de la firma acestuia.